Ulama kiprik: ommalashgan go‘zallik vositasining afzallik va kamchiliklari

Uzun kipriklarni orzu qilgan bo‘lsangiz, buning uchun ko‘p harakat qilishingiz yoki mablag‘lardan foydalanish samarali bo‘lishini o‘ylash shart emas. O‘ttiz yil oldin buning iloji yo‘q edi, biroq hozir kiprik ulash orqali buni amalga oshirishingiz mumkin. Marie Claire nashri bu borada mutaxassisga murojaat qilishdan oldin bilish kerak bo‘lgan maslahatlar mavjud.

Kiprik ulashning ijobiy tomonlari
Vaqtni tejash mumkin. “Mijozlarning aytishicha, ularning ertalabki bo‘yanishni 20-30 daqiqaga qisqaradi, kipriklarni jingalak qilish, tush surtish va ba’zan hatto bo‘yanishga ham holat qolmaydi, ko‘zlar yanada yorqinroq ko‘rinadi”, — deydi kiprik bo‘yicha mutaxassis. Ba’zida bo‘yanish kerak bo‘ladi, biroq kipriklarni qayirish jozibali ko‘rinishga imkon beradi (hatto 3 soat uxlagan bo‘lsangiz ham) va ko‘z ostidagi qora doiralarni yo‘q qiladi.
Individual yondashuv
Kiprik ulashdan oldin qanday kipriklarni ko‘rishni xohlayotganingizni mutaxassis bilan muhokama qilishingiz kerak, shuningdek, tabiiy kipriklaringiz bilan bog‘liq asosiy muammolarni aniqlang — nima sababdan kiprik ulash uchun yozdirilganingizni tushuntiring. Uzunlikni xohlaysizmi? Hajmimi? Zichligimi? Yoki biror sabab tufayli muolajaga qaror qildingizmi? Nimaga e’tibor berish muhim — ko‘zlarning shakligami yoki rangigami? Ushbu savollarga javob berganingizdan so‘ng, mutaxassis sizga mos keladigan ideal uzunlik va hajmni tanlashingizga yordam beradi. Kiprik qayirish — individual muolaja, hamma narsa ma’lum bir shaxsga moslashtirilishi kerak.
Tashqi ta’sirning kamayishi
Foydali bonus — ulama kipriklar kipriklardagi dog‘lar va ko‘z atrofidagi tush parchalarini “sxema”dan butunlay chiqarib tashlaydi. Kuningiz yoki tuningiz qanchalik og‘ir bo‘lmasin, ajoyib ko‘rinishda uyg‘onasiz. Ko‘plab mijozlar makiyajni tozalagandan keyin ko‘z atrofidagi ajinlar va nozik chiziqlarning qisqarishini aytgan, bu esa ko‘z qovoqlarining nozik terisini kamroq cho‘zish deganidir. Kiprik ulash qarishga qarshi ta’sirga ega. Tez-tez yarim tundan keyin uyga qaytsangiz, so‘ngra dam olmoqchi bo‘lsangiz va shu bilan birga, makiyajni tozalashni o‘ylayotgan bo‘lsangiz, ulama kipriklar hayotingizni osonlashtirishga yordam beradi.

Kiprik ulashning salbiy tomonlari
Pul sarflash
Har qanday kosmetik muolajalarida bo‘lgani kabi, ya’ni u doimgi manikyur bo‘ladimi yoki kolorist bilan uchrashuv bo‘ladimi, ma’lum bir “pardozlangan” holatni saqlab qolish uchun ketadigan pul miqdori mavjud. Kiprik ulashdagi narx siz tanlagan kipriklar turiga va bu jarayonni kim amalga oshirishiga bog‘liq (stilist, eng yaxshi stilist). Taxminan har ikki-uch haftada kipriklarga tuzatish kiritish tavsiya etiladi va buning uchun ham pul to‘lash kerak bo‘ladi. Kiprik ulash — katta moliyaviy qarorligini bilishingiz kerak.

Maxsus parvarish
Har ikki-uch haftada salonga borishingiz kerak, biroq ertalab bo‘yanishga kamroq vaqt sarflaydigan bo‘lasiz. Bundan tashqari, kiprik ulatgandan keyin parvarish qilishning maxsus qoidalarini yodda tutish kerak, bu sizning tabiiy kipriklaringiz va umuman ko‘zlaringizning sog‘lig‘ini ta’minlash uchun bajarilishi kerak. Birinchidan, tarkibida yog‘ miqdori ko‘p bo‘lgan bo‘yanish vositalaridan foydalana olmaysiz — bu yelimni yumshatadi va ulama kipriklarning erta tushishiga olib keladi.
Ikkinchidan, har kuni kipriklarni yangi maxsus cho‘tka bilan tozalash, tarash tavsiya etiladi (u sizga mutaxassis tomonidan beriladi) va shu bilan birga kipriklarni parvarish qilish uchun (masalan, Luxuriating Lash Conditioning Serum vositasini) qo‘llash tavsiya etiladi. Kundalik foydalanish uchun maxsus yumshoq formulalar soch follikulalarining o‘sishiga yordam beradi, ularni mustahkamlaydi va namlaydi. Sarum qisqa, ingichka va mo‘rt kipriklarni oziqlantiradi, shuningdek, ularning bir-biriga yopishib qolishiga yo‘l qo‘ymaydi.
Imo-ishoralardagi (va pozitsiyada) cheklovlar
Yana bir muhim jihat: siz kiprik ulatganingizdan keyin ko‘zingizni ishqalamasligingiz kerak. Agar sizda allergiya bo‘lsa yoki haqiqatan ham bu odatni tark eta olmasangiz, ko‘zni to‘liq qolipga solish uchun boshqa usullarni qo‘llagan ma’qul. Buning uchun chalqancha yotib uxlashni o‘rganishingiz kerak bo‘ladi: yostiqqa yoki yon tomonga qarab uxlash ko‘p hollarda kipriklarning burmalari va chigallashishiga olib keladi.
Yodda tuting, ulama kipriklarni olib tashlash vaqti kelganida, mutaxassisga murojaat qilishingiz kerak bo‘ladi. Mutaxassis tabiiy o‘sishga zarar bermasdan ulama kipriklarni oladi, shuning uchun bu ishni o‘zingiz qilishga urinmang. Hali ham ikkilanayotgan bo‘lsangiz, ulama kipriklar ta’sirini kamaytiradigan tushlardan foydalaning.